LV
11.7.2022.
Eiropas Savienības Oficiālais Vēstnesis
C 265 A/1
V (Atzinumi)
ADMINISTRATĪVAS PROCEDŪRAS
EIROPAS PARLAMENTS PAZIŅOJUMS PAR VAKANCI PE/273/S ĢENERĀLDIREKTORS/ĢENERĀLDIREKTORE (funkciju grupa AD, 15. pakāpe) PARLAMENTĀRĀS DEMOKRĀTIJAS PARTNERĪBU ĢENERĀLDIREKTORĀTS (2022/C 265 A/01)
1.
Vakance Eiropas Parlamenta priekšsēdētāja, pamatojoties uz Eiropas Savienības Civildienesta noteikumu (turpmāk “Civildienesta noteikumi”) 29. panta 2. punktu (1), ir nolēmusi sākt ģenerāldirektora/ģenerāldirektores (AD, 15. pakāpe) amata vakances aizpildīšanas procedūru Parlamentārās demokrātijas partnerību ģenerāldirektorātā.
Šī atlases procedūra, kuras mērķis ir paplašināt iecēlējinstitūcijas izvēles iespējas, notiks vienlaikus ar amata vietu aizpildīšanas iekšējo un iestāžu procedūru.
Pieņemšana darbā notiks AD 15 pakāpē (2).
Pamatalga ir EUR 17 639,97 mēnesī.
Papildus pamatalgai, no kuras atvelk Kopienas nodokli un kuru neapliek ar valsts nodokļiem, Civildienesta noteikumos paredzētajos gadījumos var tikt izmaksātas noteiktas piemaksas.
Vēršam kandidātu uzmanību uz to, ka uz šo amatu attiecas Noteikumi par mobilitātes politiku, kurus Eiropas Parlamenta Prezidijs pieņēma 2018. gada 15. janvārī.
Šis amats pieprasa vienmēr būt darbgatavībā un daudz komunicēt gan iestādes iekšienē, gan uz āru, jo īpaši ar Eiropas Parlamenta deputātiem.
Ģenerāldirektoram(-ei) bieži būs jādodas komandējumos uz dažādām Eiropas Parlamenta darba vietām un ārpus tām. 2.
Darba vieta Brisele.
Šī amata izpildes vieta var tikt pārcelta uz citu Eiropas Parlamenta darba vietu. 3.
Iespēju vienlīdzība Eiropas Parlaments īsteno vienlīdzīgu iespēju politiku un pieņem kandidatūru pieteikumus, nepieļaujot diskrimināciju, piemēram, diskrimināciju dzimuma, tautības, ādas krāsas, etniskās vai sociālās izcelsmes, ģenētisko īpatnību, valodas, ticības vai pārliecības, politisko vai jebkuru citu uzskatu, piederības mazākumtautībai, mantiskā stāvokļa, izcelsmes, invaliditātes, vecuma, seksuālās orientācijas, civilstāvokļa vai ģimenes stāvokļa dēļ.
(1)
(2)
Skatīt Padomes Regulu (EEK, Euratom, EOTK) Nr. 259/68 (OV L 56, 4.3.1968., 1. lpp.), kura grozīta ar Regulu (EK, Euratom) Nr. 723/2004 (OV L 124, 27.4.2004., 1. lpp.) un kurā jaunākie grozījumi izdarīti ar Eiropas Parlamenta un Padomes 2013. gada 22. oktobra Regulu (ES, Euratom) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 29.10.2013., 15. lpp.).
Pieņemot darbā ierēdni, amata pakāpi piešķir saskaņā ar Civildienesta noteikumu 32. pantu.